Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. liepos mėn., palyginti su 2017 m. atitinkamu laikotarpiu, supirkta 19,45 proc. daugiau, t. y. 4 115,529 t. Perdirbti skirtų bulvių supirkta 41,50 proc. daugiau – 489,618 t.  
Daržovių, skirtų šviežias vartoti, 2018 m. liepos mėn., palyginti su 2017 m. liepos mėn., supirkta 32,55 proc. daugiau, t. y. 5 590,209 t. Svogūnų supirkimas padidėjo 3,2 karto (iki 165,544 t), lapkotinių salierų – 2,4 karto (iki 27,637 t), cukinijų – 89,64 proc. (iki 105,083 t), pomidorų – 77,77 proc. (iki 1 430,481 t), agurkų – 37,01 proc. (iki 1 985,731 t), burokėlių – 25,35 proc. (iki 183,735 t). Tačiau baltagūžių kopūstų šiemet supirkta 2,66 proc. mažiau (1 253,145 t), morkų – 2,24 proc. mažiau (228,708 t). Dėl gamtinių sąlygų daržovių derlius šiemet prasidėjo anksčiau, todėl ir supirkti kiekiai liepos mėn. buvo didesni.  
Nagrinėjamu laikotarpiu žalumyninių daržovių supirkimas sumažėjo: špinatų – 3,1 karto (iki 2,296 t), lapinių petražolių – 44,47 proc. (iki 3,397 t), krapų – 3,13 proc. (iki 9,2822 t). Tačiau svogūnų laiškų buvo supirkta 40,76 proc. daugiau (34,263 t), salotų – 22,72 proc. daugiau (138,255 t). Daugeliui žalumyninių lauko daržovių oro sąlygos šiemet auginti yra nepalankios, todėl ir superkami jų kiekiai yra mažesni.  
Pievagrybių, skirtų šviežius vartoti, 2018 m. liepos mėn., palyginti su 2017 m. atitinkamu laikotarpiu, supirkta 17,66 proc. daugiau (206,486 t).  
Braškių supirkimas šiemet buvo 26,91 proc. didesnis ir sudarė 32,002 t. Anksčiau prasidėjus obuolių derliui, jų buvo supirkta 45,226 t.  
Perdirbimo įmonėse 2018 m. liepos mėn., palyginti su 2017 m. liepos mėn., daržovių supirkimas padidėjo 43,06 proc. (iki 1 008,149 t). Svogūnų supirkimas padidėjo 3,8 karto (iki 19,510 t), burokėlių – 68,92 proc. (iki 683,174 t), morkų – 16,02 proc. (iki 32,889 t), kitų daržovių (agurkų, salotų, špinatų, krapų ir kt.) – 2,58 proc. (iki 266,461 t). Baltagūžių kopūstų buvo supirkta 12,69 proc. mažiau (6,115 t).  
Uogų, skirtų perdirbti, supirkimas padidėjo 2,66 karto (iki 894,524 t). Juodųjų serbentų buvo supirkta 2,47 karto daugiau (769,589 t).

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49